Απόφαση του Δικαστηρίου (όγδοο τμήμα) της 11ης Ιουλίου 2024 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] – Dyrektor Krajowej Informacji Skarbowej κατά J.S.
(Υπόθεση C-182/23 1, Makowit 2 )
[Προδικαστική παραπομπή – Φορολογία – Κοινό σύστημα φόρου προστιθέμενης αξίας (ΦΠΑ) – Οδηγία 2006/112/ΕΚ – Άρθρο 2, παράγραφος 1, στοιχείο α΄ – Άρθρο 9, παράγραφος 1 – Άρθρο 14, παράγραφος 2, στοιχείο α΄ – Φορολογητέα παράδοση αγαθών – Μεταβίβαση, έναντι καταβολής αποζημίωσης, της κυριότητας γεωργικής εκτάσεως δυνάμει αποφάσεως δημόσιας αρχής – Απαλλοτρίωση]
Γλώσσα διαδικασίας: η πολωνική
Αιτούν δικαστήριο
Naczelny Sąd Administracyjny
Διάδικοι στην υπόθεση της κύριας δίκης
Dyrektor Krajowej Informacji Skarbowej
κατά
J.S.
Διατακτικό
Το άρθρο 2, παράγραφος 1, στοιχείο α΄, σε συνδυασμό με το άρθρο 14, παράγραφος 2, στοιχείο α΄, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας,
έχουν την έννοια ότι:
πράξη μεταβίβασης, μέσω απαλλοτριώσεως, της κυριότητας γεωργικών εκτάσεων έναντι καταβολής αποζημιώσεως στον κύριό τους υπόκειται στον φόρο προστιθέμενης αξίας (ΦΠΑ) όταν ο εν λόγω κύριος είναι γεωργός υποκείμενος στον ΦΠΑ και ενεργεί με την ιδιότητα αυτή, έστω και αν δεν ασκεί καμία δραστηριότητα εμπορικής εκμετάλλευσης ακινήτων και δεν έλαβε κανένα μέτρο για μια τέτοια μεταβίβαση.
____________
1 ΕΕ C 252 της 17.7.2023.
1 Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.